CELEX: 32017R0120
Language: hu
Date: 2017-01-24 00:00:00
Title: A Bizottság (EU) 2017/120 végrehajtási rendelete (2017. január 24.) az egyrészről az Európai Unió és tagállamai, másrészről Kolumbia, Peru és Ecuador közötti kereskedelmi megállapodás II. mellékletében meghatározott származási szabályoktól való, egyes, Ecuadorból származó termékek kontingenseinek keretén belül alkalmazandó eltérésekről

25.1.2017   
            
            
               HU
            
            
               Az Európai Unió Hivatalos Lapja
            
            
               L 19/27
            
         A BIZOTTSÁG (EU) 2017/120 VÉGREHAJTÁSI RENDELETE
   (2017. január 24.)
   az egyrészről az Európai Unió és tagállamai, másrészről Kolumbia, Peru és Ecuador közötti kereskedelmi megállapodás II. mellékletében meghatározott származási szabályoktól való, egyes, Ecuadorból származó termékek kontingenseinek keretén belül alkalmazandó eltérésekről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 58. cikke (1) bekezdésére,
   mivel:
   
               (1)
            
            
               A Tanács (EU) 2016/2369 határozatával (2) felhatalmazást ad az egyrészről az Európai Unió és tagállamai, másrészről Kolumbia és Peru között létrejött kereskedelmi megállapodáshoz csatolt, Ecuador csatlakozását figyelembe vevő csatlakozási jegyzőkönyvnek (a továbbiakban: jegyzőkönyv) az Unió nevében történő aláírására. A 2016/2369/EU határozat értelmében a jegyzőkönyv – a megkötésére irányuló eljárások lezárásáig – ideiglenesen alkalmazandó. A jegyzőkönyvet ideiglenesen 2017. január 1-jétől kell alkalmazni.
            
         
               (2)
            
            
               Az egyrészről az Európai Unió és tagállamai, másrészről Kolumbia, Peru és Ecuador közötti kereskedelmi megállapodás (a továbbiakban: megállapodás) II. melléklete meghatározza a „származó termék” fogalmát és az igazgatási együttműködés módszereit. Számos termék esetében az említett melléklet 2A. függeléke éves kontingensek keretében a szóban forgó mellékletben meghatározott származási szabályoktól való eltéréseket állapít meg. Ezért szükséges meghatározni a szóban forgó eltérések alkalmazásának feltételeit az Ecuadorból érkező termékekre vonatkozóan.
            
         
               (3)
            
            
               A megállapodás II. mellékletének 2A. függelékében meghatározott vámkontingenseket a Bizottságnak – az (EU) 2015/2447 bizottsági végrehajtási rendeletnek (3) megfelelően – a szabad forgalomba bocsátásra vonatkozó vám-árunyilatkozatok elfogadásának időbeli sorrendje alapján kell kezelnie.
            
         
               (4)
            
            
               A vámengedményekre való jogosultság feltétele a megfelelő származási igazolás bemutatása a vámhatóságok felé.
            
         
               (5)
            
            
               A jegyzőkönyv által meghatározott kontingensrendszer zökkenőmentes alkalmazásának biztosítása érdekében e rendeletet a jegyzőkönyv ideiglenes alkalmazásának időpontjával azonos időponttól kell alkalmazni.
            
         
               (6)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   Az egyrészről az Európai Unió és tagállamai, másrészről Kolumbia, Peru és Ecuador közötti kereskedelmi megállapodás (a továbbiakban: a megállapodás) II. mellékletének 2A. függelékében foglalt származási szabályoktól való eltérések az e rendelet mellékletében meghatározott kontingenseken belül alkalmazandók.
   2. cikk
   Az 1. cikkben rögzített eltérés igénybevétele érdekében a mellékletben felsorolt termékek mellé csatolni kell a megállapodás II. mellékletében meghatározott származási igazolást.
   3. cikk
   A mellékletben szereplő kontingenseket az (EU) 2015/2447 végrehajtási rendelet 49–54. cikkének megfelelően kell kezelni.
   4. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2017. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 24-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 269., 2013.10.10., 1. o.
   
   
      (2)  A Tanács (EU) 2016/2369 határozata (2016. november 11.) az egyrészről az Európai Unió és tagállamai, másrészről Kolumbia és Peru közötti kereskedelmi megállapodáshoz csatolt, Ecuadornak a kereskedelmi megállapodáshoz való csatlakozásának figyelembevétele céljából készült csatlakozási jegyzőkönyvnek az Unió nevében történő aláírásáról és ideiglenes alkalmazásáról (HL L 356., 2016.12.24., 1. o.).
   
      (3)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).
   
      MELLÉKLET
      A Kombinált Nómenklatúra értelmezésére szolgáló szabályok ellenére az árumegnevezés szövege csupán tájékoztató jellegűnek tekintendő. E melléklet keretein belül a preferenciális rendszer alkalmazási körét az e rendelet elfogadásakor hatályos KN-kódok határozzák meg.
      
                  Rendelésszám
               
               
                  KN-kód
               
               
                  Árumegnevezés
               
               
                  Kontingensidőszak
               
               
                  A vámkontingenshez tartozó mennyiség (eltérő rendelkezés hiányában tonnában kifejezett nettó tömeg)
               
            
                  09.7501
               
               
                  3920 
               
               
                  Más műanyag lap, lemez, film, fólia, szalag és csík, amely nem porózus, és nem erősített, nem laminált, nem alátámasztott vagy más anyagokkal hasonlóan nem kombinált
               
               
                  1.1-től 12.31-ig
               
               
                  15 000 
               
            
                  09.7502
               
               
                  6108 22 00 
               
               
                  Női vagy leányka rövidnadrág és alsónadrág kötött vagy hurkolt anyagból, szintetikus vagy mesterséges szálból
               
               
                  1.1-től 12.31-ig
               
               
                  200
               
            
                  09.7503
               
               
                  6112 31 
               
               
                  Férfi- vagy fiú fürdőruha kötött vagy hurkolt anyagból, szintetikus szálból
               
               
                  1.1-től 12.31-ig
               
               
                  25
               
            
                  09.7504
               
               
                  6112 41 
               
               
                  Női vagy leányka-fürdőruha kötött vagy hurkolt anyagból, szintetikus szálból
               
               
                  1.1-től 12.31-ig
               
               
                  100
               
            
                  09.7505
               
               
                  6115 10 
               
               
                  Kalibrált kompressziós harisnyaáru (pl. visszeres lábra való harisnya) kötött vagy hurkolt anyagból
               
               
                  1.1-től 12.31-ig
               
               
                  25
               
            
                  09.7506
               
               
                  6115 21 00 
               
               
                  Más harisnyanadrág és harisnyák, kötött vagy hurkolt anyagból, szintetikus szálból, amelyben az egyágú fonal finomsága kevesebb, mint 67 decitex
               
               
                  1.1-től 12.31-ig
               
               
                  40
               
            
                  09.7507
               
               
                  6115 22 00 
               
               
                  Más harisnyanadrág és harisnyák, kötött vagy hurkolt anyagból, szintetikus szálból, amelyben az egyágú fonal finomsága legalább 67 decitex
               
               
                  1.1-től 12.31-ig
               
               
                  15
               
            
                  09.7508
               
               
                  6115 30 
               
               
                  Más női hosszú- vagy térdharisnya, kötött vagy hurkolt anyagból, amelyben az egyágú fonal finomsága kevesebb, mint 67 decitex
               
               
                  1.1-től 12.31-ig
               
               
                  25
               
            
                  09.7509
               
               
                  6115 96 
               
               
                  Más harisnyaáru, szintetikus szálból, kötött vagy hurkolt anyagból
               
               
                  1.1-től 12.31-ig
               
               
                  175
               
            
                  09.7510
               
               
                  7321 
               
               
                  Kályha (kisegítő kazánnal központi fűtés céljára is), konyhai tűzhely, tűzrostély, főzőlap, nyárssütő, parázstartó, gázgyűrű, tányérmelegítő és háztartásban használatos, nem elektromos működésű hasonló készülék, valamint ezek részei, vasból vagy acélból
               
               
                  1.1-től 12.31-ig
               
               
                  20 000  árucikk
               
            
                  09.7511
               
               
                  7323 
               
               
                  Asztali, konyhai vagy más háztartási áru, valamint ezek részei, vasból vagy acélból; vas- vagy acélgyapot; edénysúroló párna, kesztyű és hasonló súrolásra, csiszolásra, vasból vagy acélból
               
               
                  1.1-től 12.31-ig
               
               
                  50 000 
               
            
                  09.7512
               
               
                  7325 
               
               
                  Más öntött áru vasból vagy acélból
               
               
                  1.1-től 12.31-ig
               
               
                  50 000